Réseau Ferré de France

Réseau ferré de France (RFF) var et fransk statlig selskap som eiet og vedlikeholdt det nasjonale jernbanenettet.  De fleste tog ble kjørt av SNCF, det nasjonale jernbaneselskapet, men som en konsekvens av EU-direktiv 91/440 måtte den franske regjeringen lage et skille mellom transportoppdrag og jernbanens infrastruktur.

Oversikt
RFF ble opprettet i 1997 ved at SNCFs infrastruktur og gjeld ble overført fra SNCF til RFF. RFF var primært fokusert på refinansiering av egen gjeld og satte bort mesteparten av vedlikeholdet til SNCF. Det var forventet at selskapet selv ville være i stand til å administrere bygging, vedlikehold og renovering av det franske jernbanenettet. Driften av nettet ble også tatt hånd om av SNCF.

RFF mottok subsidier fra den franske stat til betaling av renter på gjeld som tidligere ble belastet SNCF. Som en konsekvens av dette fikk SNCF et positivt driftsresultat.

Eksterne lenker

 EU-rapport om SNCF
 Fransk senatsrapport om infrastrukturen for transport

Kategori:Jernbane i Frankrike
Kategori:Etableringer i 1997
Kategori:Opphør i 2014
Kategori:Franske selskaper
Kategori:Selskaper med offentlig eierskap